Na temelju članka 37. Uredbe (EU) 2016/679 Europskog parlamenta i Vijeća od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju takvih podataka Opća uredba o zaštiti podataka 2016/679 ( u nastavku Uredba) i članka 16. Statuta Ustanove Razvojno – edukacijski centar za metalsku industriju Metalska jezgra Čakovec ravnatelj Ustanove donosi

**ODLUKU**

**o imenovanju službenika za zaštitu osobnih podataka**

**I.**

***Dijana Čurin***, viša stručna suradnica za administrativne djelatnosti, imenuje se službenikom za zaštitu osobnih podataka u ustanovi Razvojno – edukacijski centar za metalsku industriju Metalska jezgra Čakovec kao tijelu javne vlasti.

**II.**

Službenik za zaštitu osobnih podataka, sukladno članku 39. Uredbe, obavlja sljedeće poslove:

* informira i savjetuje voditelja obrade ili izvršitelja obrade te zaposlenika koji obavljaju obradu o njihovim obvezama u skladu s Uredbom i drugim odredbama prava Europske unije ili prava država članica o zaštiti podataka;
* prati poštivanje Uredbe, drugih odredbi prava Europske unije ili prava država članica o zaštiti podataka te politika voditelja obrade ili izvršitelja obrade u pogledu zaštite osobnih podataka, uključujući dodjelu odgovornosti, podizanje svijesti i osposobljavanje osoblja koje sudjeluje u obradi te povezane revizije;
* pružanje savjeta, prema potrebi, u pogledu procjene učinka na zaštitu podataka i praćenje njezine provedbe;
* suradnja s nadzornim tijelom;
* djeluje kao kontaktna točka za nadzorno tijelo u pitanjima u vezi s obradom, uključujući prethodno savjetovanje ako se procjenom učinka na zaštitu podataka pokaže da bi, u slučaju da voditelj obrade ne donese mjere za ublažavanje rizika dovela do visokog rizika te savjetovanje u vezi s drugim pitanjima.
* dužan je u izvršavanju svojih zadaća primjereno uzeti u obzir rizik povezan s radnjama obrade, uzimajući u obzir prirodu, opseg, kontekst i svrhe obrade.

**III.**

Službenik za zaštitu osobnih podataka potpisuje Izjavu o povjerljivosti i dužan je postupati prema njoj; čuvati povjerljivost osobnih podataka i svih informacija koje sazna u obavljanju svojih dužnosti. Izjava o povjerljivost ga obvezuje o nakon prestanka obavljanja dužnosti službenika za zaštitu osobnih podataka.

**IV.**

Službeni kontakt podaci službenika za zaštitu osobnih podataka:

E-mail: dijana@metalskajezgra.hr

Telefon: 040 499 415

Mobitel: 091 611 4319

**V.**

O imenovanju službenika za zaštitu osobnih podataka izvjesiti će se Agencija za zaštitu osobnih podataka u roku od sedam dana od dana donošenja ove Odluke.

**VI.**

Ova odluka stupa na snagu danom donošenja, a objaviti će se na internetskoj stranici ustanove Razvojno – edukacijski centar za metalsku industriju Metalska jezgra Čakovec.

U Čakovcu, 08. rujna 2025. godine dr. sc. Mario Šercer, ravnatelj

 ……………………………………